
Uznesenie Okresný súd Bardejov v exekučnej veci na návrh oprávneného: A. B., spol. C., so sídlom D. E. F. XXX/ X, XXX XX G., IČO: XX XXX XXX, proti povinným: 1/ neb. H. C., nar. XX.XX.XXXX, naposledy bytom D. XXX, XXX XX I., zomr. XX.XX.XXXX, 2/ neb. J. C., nar. XX.XX.XXXX, naposledy bytom D. XXX, XXX XX I., zomr. XX.XX.XXXX a 3/ H. C., nar. XX.XX.XXXX, trvale bytom D. XXX, XXX XX I., o vymoženie 4.812,12 EUR s príslušenstvom, takto rozhodol: I. Exekúciu voči povinnému v 1/ rade z a s t a v u j e. II. Exekúciu voči povinnému v 2/ rade z a s t a v u j e. odôvodnenie: 1. Dňa 05.01.2010 sa doručením návrhu na vykonanie exekúcie súdnemu exekútorovi začalo exekučné konanie proti povinným za účelom uspokojenia pohľadávky oprávneného, a to na základe exekučného titulu, ktorým v tomto prípade bol rozsudok Okresného súdu Bardejov č.k. 1Cb/160/2008-53 zo dňa 05.05.2009. 2. Dňa 20.01.22010 bolo Okresným súdom Bardejov vydané poverenie č. 5701 036316, ktorým súd poveril vykonaním exekúcie súdneho exekútora Mgr. Róberta Segľu, Exekútorský úrad so sídlom Baštová 44, Prešov. 3. Uznesením Okresného súdu Bardejov č.k. 6Er/14/2010-76 zo dňa 07.10.2016 súd pripustil zmenu súdneho exekútora tak, že namiesto pôvodného súdneho exekútora Mgr. Róberta Segľu bude ďalším vykonávaním exekúcie poverený súdny exekútor JUDr. Róbert Tutko, PhD., Exekútorský úrad so sídlom Čučmianska dlhá 26, Rožňava. Toto uznesenie nadobudlo právoplatnosť dňa 03.11.2016. 4. Súd vlastnou činnosťou zistil, že povinný v 1/ rade – H. C., nar. XX.XX.XXXX dňa XX.XX.XXXX zomrel. Z uznesenia o dedičstve vydaného JUDr. Martou Vaľkovou - notárom ako súdnym komisárom pod sp. zn.: 6D/132/2017, Dnot 182/2017 zo dňa 27.04.2018 vyplýva, že konanie o dedičstve po povinnom H. C. bolo podľa § 187 ods. 1 Civilného mimosporového poriadku zastavené z dôvodu, že povinný nezanechal žiaden majetok. 5. Súd rovnako vlastnou činnosťou zistil, že povinná v 2/ rade – J. C., nar. XX.XX.XXXX dňa XX.XX.XXXX zomrela. Z uznesenia o dedičstve vydaného JUDr. Jánom Hamarom – notárom ako súdnym komisárom pod sp. zn.: 6D/99/2018, Dnot 209/2018 zo dňa 25.03.2019 vyplýva, že konanie o dedičstve po povinnej J. C. bolo podľa § 187 ods. 1 Civilného mimosporového poriadku zastavené z dôvodu, že povinná nezanechala žiaden majetok. 6. Podľa ustanovenia § 243h odsek 1 zákona č. 233/1995 Z.z. o súdnych exekútoroch a exekučnej činnosti /Exekučný poriadok/ a o zmene a doplnení ďalších zákonov, ak tento zákon v § 243i až
243k neustanovuje inak, exekučné konania začaté pred 1. aprílom 2017 sa dokončia podľa predpisov účinných do 31. marca 2017. Pravidlá pre prideľovanie vecí exekútorom podľa § 55 ods. 4 a 5 sa použijú len s ohľadom na veci pridelené podľa predpisov účinných po 1. apríli 2017. 7. Podľa § 57 ods. 1 písm. h) Exekučného poriadku súd exekúciu zastaví, ak majetok povinného nestačí ani na úhradu trov exekúcie. 8. Podľa § 58 ods. 1 Exekučného poriadku, exekúciu súd zastaví na návrh alebo aj bez návrhu. 9. V danom prípade bolo vlastnou činnosťou súdu, najmä z uznesení Okresného súdu Bardejov, sp. zn.: 6D/132/2017, Dnot 182/2017 zo dňa 27.04.2017, ktoré vydal notár JUDr. Marta Vaľková ako súdny komisár vyplýva, že konanie o dedičstve po povinnom v 1/ rade H. C. bolo zastavené z dôvodu, že poručiteľ ako povinný nezanechal žiaden majetok a z uznesenia Okresného súdu Bardejov, sp. zn.: 6D/99/2018, Dnot 209/2018 zo dňa 25.03.2019, ktoré vydal K. K. L. ako súdny komisár vyplýva, že konanie o dedičstve po povinnej v 2/ rade J. C. bolo zastavené z dôvodu, že poručiteľka ako povinná nezanechala žiaden majetok. Z tohto dôvodu rozhodol súd tak, ako je to uvedené vo výrokovej časti tohto uznesenia, a teda exekúciu voči povinnému v 1/ rade a voči povinnému v 2/ rade zastavil v zmysle § 57 ods. 1 písm. h) Exekučného poriadku z dôvodu, že majetok povinného nestačí ani na úhradu trov exekúcie. Poučenie: Proti tomuto uzneseniu je prípustné odvolanie (§357 CSP). Odvolanie len proti odôvodneniu rozhodnutia nie je prípustné (§358 CSP). Odvolanie môže podať strana, v ktorej neprospech bolo rozhodnutie vydané (§359 CSP). Odvolanie sa podáva v lehote 15 dní od doručenia rozhodnutia na súde, proti ktorého rozhodnutiu smeruje. Ak bolo vydané opravné uznesenie, lehota plynie znovu od doručenia opravného uznesenia len v rozsahu vykonanej opravy (§362 ods. 1 CSP). V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh) (§363 CSP). Rozsah, v akom sa rozhodnutie napáda, môže odvolateľ rozšíriť len do uplynutia lehoty na podanie odvolania (§364 CSP).

